b'\n_START_ARTICLE_\nSuperkriti\xc4\x8dni ogljikov dioksid\n_START_PARAGRAPH_\nSuperkriti\xc4\x8dni ogljikov dioksid je fluidno stanje ogljikovega dioksida in obstaja nad njegovo kriti\xc4\x8dno temperaturo in kriti\xc4\x8dnim tlakom._NEWLINE_Ogljikov dioksid se obi\xc4\x8dajno pri standardnih pogojih za temperaturo in tlak obna\xc5\xa1a v zraku kot plin. V zamrznjenem stanju se pojavlja v trdnem agregatnem stanju, ki se imenuje tudi suhi led. \xc4\x8ce sta temperatura in tlak oba nad vrednostmi standardnih pogojev za temperaturo in tlak ali nad kriti\xc4\x8dno to\xc4\x8dko za ogljikov dioksid, se ogljikov dioksid obenem obna\xc5\xa1a kot plin in teko\xc4\x8dina. Bolj specifi\xc4\x8dno, nad njegovo kriti\xc4\x8dno temperaturo (304.25 K) in nad kriti\xc4\x8dnim tlakom (72.9 atm) se obna\xc5\xa1a se kot superkriti\xc4\x8dni fluid, raz\xc5\xa1iri se po posodi kot plin, vendar z gostoto teko\xc4\x8dine._NEWLINE_Superkriti\xc4\x8dni CO\xe2\x82\x82 postaja pomembeno komercialno in industrijsko topilo zaradi svoje vloge v kemijski ekstrakciji ter zaradi svoje nizke toksi\xc4\x8dnosti in majhnega vpliva na okolje. Relativno nizka temperatura procesa in stabilnosti CO\xe2\x82\x82-ja prav tako omogo\xc4\x8da ve\xc4\x8dini spojin, da med ekstrakcijo ne pride do ve\xc4\x8djih po\xc5\xa1kodb ali denaturacije. Poleg tega topnost velikega \xc5\xa1tevila spojin, pridobljenih z ekstrakcijo s pomo\xc4\x8djo superkriti\xc4\x8dnega CO\xe2\x82\x82-ja, variira s tlakom, kar omogo\xc4\x8da selektivno ekstrakcijo.\n_START_SECTION_\nTopilo\n_START_PARAGRAPH_\nOgljkov dioksid se uporablja v kavni industriji za pripravo brezkofeinske kave. Superkriti\xc4\x8dni CO\xe2\x82\x82 je potisnjen skozi zelena kavna zrna, ki so nato po\xc5\xa1kropljena z vodo pod visokim tlakom, da se odstrani kofein. Kofein se lahko izolira za nadaljnjo uporabo (npr. v farmacevtski industiji ali pri proizvodnji pija\xc4\x8d) z napajanjem vode skozi aktivno oglje ali s procesom destilacije, kristalizacije ali reverzne osmoze._NEWLINE_Superkriti\xc4\x8dni CO\xe2\x82\x82 se lahko uporablja tudi kot okolju bolj prijazno topilo za kemi\xc4\x8dno \xc4\x8di\xc5\xa1\xc4\x8denje v primerjavi s tradicionalnimi topili kot na primer perkloroetilen. _NEWLINE_Superkriti\xc4\x8dni CO\xe2\x82\x82 se uporablja kot ekstrakcijsko topilo za pripravo eteri\xc4\x8dnih olj in drugih zeli\xc5\xa1\xc4\x8dnih destilatov. Njegove glavne prednosti v procesu ekstrakcije pred drugimi topili kot so na primer heksan ali aceton so, da je netoksi\xc4\x8den in nevnetljiv. Lo\xc4\x8devanje za\xc4\x8detnih komponent iz startnega materiala je enostavnej\xc5\xa1e kot pri tradicionalnih organskih topilih. Njegova prednost pred destilacijo z vodno paro je, da se uporablja pri ni\xc5\xbeji temperaturi, ki lahko lo\xc4\x8duje rastlinske voske od olj._NEWLINE_V laboratoriju se superkriti\xc4\x8dni CO\xe2\x82\x82 uporablja kot ekstrakcijsko topilo._NEWLINE_Trenutno se razvijajo procesi, kjer se superkriti\xc4\x8dni CO\xe2\x82\x82 uporablja za izdelavo mikrodelcev in nanodelcev, predvsem za rabo v farmacevtski industriji.'